Progresjonsplan for fagområdene

8.2 Progresjon
Progresjon i barnehagen innebærer at alle barn skal utvikle seg, lære og oppleve fremgang. Alle barn skal kunne oppleve progresjon i barnehagens innhold, og barnehagen skal legge til rette for at barn i alle aldersgrupper får varierte leke, aktivitets og læringsmuligheter. Personalet skal utvide og bygge videre på barnas interesser og gi barna varierte erfaringer og opplevelser. Barnehagen skal legge til rette for progresjon gjennom valg av pedagogisk innhold, arbeidsmåter, leker, materialer og utforming av fysisk miljø.
Det er store individuelle forskjeller på når barna når nye milepæler og når de er klare for ny læring. Barnehagen skal legge til rette for progresjon gjennom valg av pedagogisk innhold, arbeidsmåter, leker, materialer og utforming av fysisk miljø.

Kommunikasjon, språk og tekst
Gjennom arbeidet med fagområdet skal barnehagen bidra til at barna får utforske og utvikle sin språkforståelse, språkkompetanse og et mangfold av kommunikasjonsformer. Barnehagen skal bidra til at barn leker med språk, symboler og tekst og stimulere til språklig nysgjerrighet, bevissthet og utvikling.

	Gjennom arbeidet med språk, tekst og kommunikasjon skal barnehagen bidra til at barna
	Uttrykke sine følelser, tanker, meninger og erfaringer på ulike måter
	Bruke språk t til å skape relasjoner, delta i lek og som redskap til å løse konflikter
	Videreutvikle begrepsforståelse og bruke et variert ordforråd
	Leker, improviserer og eksperimenterer med rim, rytme, lyder og ord
	Møter et mangfold av eventyr fortellinger, sagn og uttrykksformer
	Opplever spenning og glede ved høytlesning, fortelling, sang og samtale
	Utforsker og gjør seg erfaringer med ulike skriftspråkuttrykk, lekeskrift, tegning og bokstaver, gjennom lese- og skriveaktiviteter.

	Småbarnsavdeling
	På småbarnsavdelingen skal barna få en begynnende  kjennskap til ulike følelsesuttrykk og begreper. De skal bli kjent med enkle bevegelsessanger, rim, regler og rytmer og enkle eventyr og begynnende leseglede. 

	Storbarnsavdeling
	Lære å sette ord på følelser og tanker, erfaringer og å uttrykke egne meninger. Barna skal lære å vise empati.  Barna skal oppleve lese- og skriveglede. Barna skal lære å gjenfortelle og dramatisere ulike eventyr. Barna skal også bli kjent med ulike sanger/bevegelsessanger.





	Personalet skal
	Skape et variert språkmiljø der barna får mulighet til å oppleve glede ved å bruke språk og kommunisere med andre
	Synliggjøre språklig  kulturelt mangfold, støtte barnas ulike kulturelle uttrykk og identiteter og fremme mangfold og kommunikasjon i språk og andre uttrykksformer
	Invitere til ulike samtaler der barna får anledning til å fortelle, undre seg, reflektere og stille spørsmål
	Oppmuntre barna til å fabulere, leke med språk, lyd, rim og rytme
	Støtte barnas lek med og utforsking av skriftspråket
	Bruke varierte formidlingsformer og tilby et mangfold av bøker, sanger, bilder og uttrykksformer
	Inkludere alle barn i språkstimulerende aktiviteter






















Kropp, bevegelse, mat og helse
Vaner og holdninger tar form i tidlig alder. Gode vaner som tilegnes i barnehagealder, kan vare livet ut. Barnehagen skal legge til rette for at alle barn kan oppleve bevegelsesglede, matglede og matkultur

	Barnehagen skal bidra til at barna
	Oppleve trivsel, glede, mestring ved allsidige bevegelseserfaringer inne, og ute, året rundt
	Blir kjent med egne behov, får kjennskap til menneskekroppen og utvikler gode vaner for hygiene og et variert kosthold
	Videreutvikler motoriske ferdigheter, kroppsbeherskelse,
koordinasjon og fysiske egenskaper
	Opplever å vurdere og mestre risikofylt lek gjennom kroppslige utfordringer
	Bli trygge på egen kropp, får en positiv oppfatning av seg selv og blir kjent med egne følelser
	Setter grenser for egen kropp og respekterer andres grenser
	Får innsikt i matens opprinnelse, produksjon av matvarer og veien fra mat til måltid

	Småbarnsavdeling
	Ved å tilrettelegge for variert bevegelse både ute og inne skal barnehagen gi barna erfaring med ulike vær, føreforhold og underlag. Barna skal få positiv erfaring med mat gjennom et variert kosthold, og en begynnende forståelse for hvor maten kommer fra. Praktiske erfaringer og samtaler danner grunnlaget for gode holdninger til variert godt kosthold, god, helse og god hygiene.
Gjennom erfaring og veiledning i situasjoner gjennom hele dagen skal barna få en begynnende forståelse for egne og andres grenser

	Storbarnsavdeling
	Gjennom ulike aktiviteter i barnehagen skal barna få erfaring med, og utvikle motoriske ferdigheter og glede ved fysisk aktivitet både inne og ute. Barna skal også få god erfaring med mat gjennom et variert kosthold. Praktiske erfaringer og samtaler danner grunnlaget for gode holdninger til variert godt kosthold, god, helse og god hygiene. På storbarns avdelingen skal barna får en dypere forståelse på hva en “god hygiene” er og de skal også lære å ta mer ansvar for hygiene selv. 
Gjennom styrte aktiviteter, samspill mellom barna og lek, lærer barna om egne og andres grenser og personalet veileder i situasjoner som oppstår. Personalet skal lærer barna om “positive og negative” handlinger.






	Personalet skal
	Være aktive og tilstedeværende, støtte og utfordre barna til kroppslig lek og anerkjenne barnets mestring
	Bidra til at barna kan tilegne seg gode vaner, holdninger og kunnskaper om kost, hygiene, aktivitet og hvile
	Gi barna tilgang til varierte og utfordrende bevegelsesmiljøer, sanseopplevelser og kroppslig lek ute og inne, i og utenfor barnehageområdet
	Bidra til at barna utvikler et bevisst forhold til og retten til å bestemme over egen kropp og respekt for andres grenser
	Legge til rette for at måltider og matlaging bidrar til måltidsglede, deltakelse, samtaler og fellesskapsfølelser hos barna
	Kjenne og praktisere nasjonale føringer for helsefremmende og forebyggende tiltak som gjelder barn 
	




Kunst, kultur og kreativitet 
Opplevelser med kunst, kultur og kreativitet kan legge grunnlaget for tilhørighet, deltakelse og eget skapende arbeid. I barnehagen skal barna få estetiske erfaringer med kunst og kultur i ulike former og organisert på måter som gir barna anledning til utforskning, fordypning og progresjon


	Barnehagen skal bidra til at barna
	Har tilgang til ting, rom og materialer som støtter opp om deres lekende og estetiske uttrykksformer
	Tar i bruk fantasi, kreativ tenkning og skaperglede
	Bearbeider inntrykk og følelser i møte med kunst, kultur og estetikk gjennom skapende virksomhet ute og inne
	Møter et mangfold av kunstneriske og kulturelle uttrykksformer og utforsker og deltar i kunst- og kulturopplevelser sammen med andre
	Bruker ulike teknikker, materialer, verktøy og teknologi til å uttrykke seg estetisk
	Opplever glede og stolthet over egen kulturelle tilhørighet

	Småbarns avdeling
	Barna skal oppleve ulike og varierte sanseinntrykk og introduseres for ulike metoder for å uttrykke seg estetisk. Barna skal få utforske og bruke kroppen i rytme, bevegelse og lek med musikk og lyd. Gjennom arbeidet skal barna få delta i enkle kunst- og kulturaktiviteter som stimulerer sansene og fantasien.

	Storbarnsavdeling
	Barna skal utrykke seg og bruke fantasien gjennom ulike materialer og verktøy. De skal også bli kjent med ulike type familier, kulturer og tradisjoner ved å ha samtaler med barna og gjøre dem bevisst og stolte av egen kulturelle tilhørighet.




	Personalet skal
	Samtale med barna om deres og andres kunstneriske og kulturelle uttrykk
	Gi rom for, støtte og berike barnas bearbeiding av møter med kunst og kultur
	Være lydhøre, anerkjenne og imøtekomme barnas egen tradisjonskultur og barnekultur
	Være lyttende og oppmerksomme på barnas ulike kulturelle uttrykk, vise respekt for deres ytringsformer og fremme lyst til å gå videre i utforsking av de estetiske områdene
	Motivere barna til å uttrykke seg gjennom musikk, dans, drama og annen skapende virksomhet, og gi dem mulighet til varierte uttrykksformer
	Synligjøre og skape estetiske dimensjoner i barnehagens inne- og uterom
	Gi barna anledning til å bli kjent med et mangfold av tradisjoner og kunst- og kulturuttrykk fra fortid til samtid
	Bidra til at kulturelt mangfold blir en berikelse for hele barnegruppen



















Natur, miljø og teknikk
Opplevelser og erfaringer i naturen kan fremme forståelse for naturens egenart og barnas vilje til å verne om naturressursene, bevare biologisk mangfold og bidra til bærekraftig utvikling. Barnehagen skal bidra til at barna blir glade i naturen og får erfaringer i naturen som fremmer evne til å orientere seg og oppholde seg i naturen til ulike årstider

	Barnehagen skal bidra til at barna
	Opplever og utforsker naturen og naturens mangfold
	Får gode opplevelser med friluftsliv året rundt
	Opplever, utforsker og eksperimenterer med naturfenomener og fysiske lover
	Får kjennskap til naturen og bærekraftige utvikling, lærer av naturen og utvikler respekt og begynnende forståelse for hvordan de kan ta vare på naturen
	Får kunnskap om dyr og dyreliv
	Lager konstruksjoner av ulike materialer og utforsker muligheter som ligger i redskaper og teknologi
	Får kjennskap til menneskets livssyklus

	Småbarns avdeling
	På småbarnsavdelingen skal vi legge til rette for sanseopplevelser, fysisk aktivitet ute og begynnende naturglede. Ved å gi barna erfaringer og holdninger skal barna utvikle begynnende forståelse for og respekt for natur og miljø. Barna skal få erfaringer hvor de kan observere og undre seg over dyr, planter, været og andre naturfenomener.

	Storbarnsavdeling
	Barna skal få en god opplevelse av å være ute i all slags vær ved å bruke kroppen sin og sansene. De skal få kunnskap, utforske, sanse, bli kjent og respektere naturen og dyrelivet rundt seg. De skal også lære seg å ta vare på dyr og planter, samtidig som at personalet skal ha gode og undrende samtaler med barna om naturfenomener og natureendringer som oppstår i løpet av året.
Ved å ta i utgangspunktet barnets nysgjerrighet om menneskets livssyklus i de spontane samtaler, snakker vi med barna om livets ulike stadier. 








	Personalet skal 
	Legge til rette for mangfoldige naturopplevelser og bruke naturen som arena for lek, undring, læring og utforsking
	Gi barna tid og anledning til å stille spørsmål, reflektere og lage egne forklaringer på problemstillinger, og til å delta i samtaler om det de har erfart og opplevd
	Synliggjøre naturfenomener og reflektere sammen med barna om sammenhenger i naturen
	Utforske og eksperimentere med teknologi og naturfenomener sammen med barna




Antall, rom og form
Fagområdet handler om å oppdage, utforske og skape strukturer og hjelper barna til å forstå sammenhenger i naturen, samfunnet og universet. Barnehagen skal synliggjøre sammenhenger og legge til rette for at barna kan utforske og oppdage matematikk i dagliglivet, i teknologi, natur, kunst og kultur og ved selv å være kreativ og skapende.


	Barnehagen skal bidra til at barna
	Oppdager og undrer seg over matematiske sammenhenger
	Utvikler forståelse for grunnleggende matematiske begreper
	Leker og eksperimenterer med tall, mengde og telling og får erfaring med ulike måter å uttrykke dette på
	Erfarer størrelser i sine omgivelser og sammenligner disse
	Bruker kroppen og sansene for å utvikle romforståelse
	Undersøker og gjenkjenner egenskaper ved former og sorterer dem på forskjellige måter
	Undersøker og får erfaring med løsning av matematiske problemer og opplever matematikkglede



	Personalet skal
	Bruke matematiske begreper reflektert og aktivt i hverdagen
	Bruke bøker, spill, musikk, digitale verktøy, naturmaterialer, leker og utstyr for å inspirere barna til matematisk tenkning
	Styrke barnas nysgjerrighet, matematikkglede og interesse for matematiske sammenhenger med utgangspunkt i barnas uttrykksformer
	Legge til rette for matematiske erfaringer gjennom å berike barnas lek og hverdag med matematiske ideer og utdypende samtaler
	Stimulere og støtte barnas evne og utholdenhet i problemløsning

	Småbarnsavdeling
	Småbarnsavdelingen skal legge til rette for tidlig matematisk forståelse gjennom lek, bevegelse og sansing. Vi skal gi erfaring med å sortere, sammenligne og utforske former, størrelser og mengder. Barna skal oppleve og utforske varierte rom, og tilbys varierte bevegelseserfaringer i rommene. Gjentakende rutiner skal gi barna en forståelse av tid, og hjelpe de å se sammenheng i ulike faser av dagen. 

	Storbarnsavdeling
	På storbarnsavdelingen, skal barna få matematikkglede, utvikle og utdype forståelse for ulike begreper, som: antall, rom, form, mengde og orientering, ved bruk av kroppen sin og sanser, samt som ved bruk av ulike leker og spill. Barna skal også lære om tidsperspektivet gjennom gjentakende rammer og rutiner som gir barna en ordentlig forståelse over fortid, nåtid om fremtid i løpet av dagen/dager.
















Etikk, religion og filosofi
Etikk, religion og filosofi er med på å forme måter å oppfatte verden og mennesker på og preger verdier, normer og holdninger. Barnehagen skal la barna få kjennskap til fortellinger, tradisjoner, verdier og høytider i ulike religioner og livssyn, og erfaringer med at kulturelle utrykk har egenverdi

	Barnehagen skal bidra til at barna
	Får kjennskap til at barna får grunnleggende verdier i kristen og humanistisk arv og tradisjon og blir kjent med religioner og livssyn som er representert i barnehagen
	Utforsker og undrer seg over eksistensielle, etiske og filosofiske spørsmål
	Får kjennskap til, forstår og reflekterer over grunnleggende normer og verdier
	Får en forståelse for at det finnes mange ulike måter å forstå ting på og leve sammen på
	Utvikle interesse og respekt for hverandre og forstår verdien av likheter og ulikheter i et fellesskap

	Småbarnsavdeling
	På småbarnsavdeling skal vi støtte utvikling av verdier, fremme mangfold og legge til rette for begynnende refleksjonsevne hos barna. Barna skal erfare hvordan man kan vise omsorg og ta hensyn til andre i lek og samspill. Barnehagen skal tilrettelegge for markering av høytider og tradisjoner fra ulike kulturer. 

	Storbarnsavdeling
	Barna på storbarnsavdelingen skal bli kjent med egen kultur/religion og utvikle interesse og respekt for hverandres kultur/religion. De skal være undrende og de skal reflektere over at det finnes mange ulike måter å leve på og at det finnes andre barn/mennesker som har ulike tradisjoner, men at alle er en del et felleskap og er like verdt, til tross for ulikheter. 












	Personalet skal
	Formidle fortellinger og skape rom for barnas opplevelser, samtaler, erfaringer og tanker om religion, livssyn, etikk og eksistensielle temaer
	Utforske og undre seg  over eksistensielle, etiske, religiøse, livssynsmessige og filosofiske spørsmål sammen med barna
	Bidra til å utvikle toleranse, interesse og respekt for hverandre og mennesker med ulik kulturell, religiøs eller livsmessig tilhørighet
	Gi barna kjennskap til og markere merkedager, høytider og tradisjoner i den kristne kulturarven og andre livssyn som er representert i barnehagen
	Samtale med barna om religiøse og kulturelle uttrykk og være bevisst på hvordan egen deltakelse kan støtte og utvide barnas tenkning
	Identifisere verdikonflikter i hverdagen, reflektere over verdiprioriteringer og holdninger til å ha et bevisst forhold til hvordan disse kommer til uttrykk i arbeidet med barna




Nærmiljø og samfunn
Barnas medvirkning i barnehagens hverdagsliv legger grunnlaget for videre innsikt i og erfaring i deltakelse i et demokratisk samfunn. Gjennom utforskning, opplevelser og erfaringer skal barnehagen bidra til å gjøre barna kjent med nærmiljø og samfunnet og verden

	Barnehagen skal bidra til at barna
	Oppmuntres til å medvirke i egen hverdag og utvikler tillit til deltakelse i samfunnet
	Erfarer at alle får utfordringer og like muligheter til deltakelse i samfunnet
	Utforsker ulike landskap, blir kjent med institusjoner og steder i nærmiljøet og lærer å orientere seg og ferdes trygt
	Blir kjent med lokalhistorie og lokale tradisjoner
	Blir kjent med ulike tradisjoner, levesett og familieformer
	Blir kjent med at samene er Norges urfolk, og får kjennskap til samisk kultur
	Får kjennskap til nasjonale minoriteter

	Småbarnsavdeling
	På småbarnsavdelingen skal vi skape tilhørighet, fellesskap og en begynnende kjennskap til samfunnet. Barnehagen skal fremme respekt, medvirkning og mangfold i samfunnet. Barna skal få utforske og bli kjent med nærmiljøet for å skape tilhørighet til området vi bor i. Personalet skal gi barna kjennskap til samisk språk, kultur og tradisjon.

	Storbarnsavdeling
	· Barnehagen skal legge til rette for at det markeres lokale/nasjonale feiringer, slik at barna blir kjent med egne tradisjoner og kultur.
· Barna skal også bli kjent med ulike familieformer som man har på avdelingen.
· Barna besøker og blir kjent med ulike institusjoner i nærmiljø, for å skape tilhørighet til området vi bor i.
· Barna blir kjent og lærer om samiske, som en del av den norske kulturen. Dette er noe som går igjen i løpet av året.
· Barna skal øve på å orientere seg trygt, og på å bli kjent med trafikkregler når vi er ute på tur.



	Personalet skal
	Sørge for at barna erfarer at deres valg og handlinger kan påvirke situasjonen både for dem selv og andre
	Introdusere barna for personer, steder og samfunnsinstitusjoner i nærmiljøet for å skape tilhørighet og hjelpe barna med å orientere seg og ferdes trygt
	Gi barna like muligheter, fremme likestilling og motvirke diskriminering, fordommer, stereotyper og rasisme
	Gi barna forståelse av at samfunnet er i endring, og at de inngår i en historisk, nåtidig og fremtidig sammenheng
	Gjøre barna kjent med samisk kultur og levesett og knytte det samiske perspektivet til merkedager og hverdagsliv, kunst og kultur og mattradisjoner
	Gi barna begynnende kjennskap til betydningen av menneskerettighetene, spesielt barnekonvensjonen




